เด็กหลอดแก้ว เมกะเทรนด์ของโลก
อ่านแล้วดูน่าตกใจ แต่จริงๆ แล้วตอนนี้มนุษย์กำลังเจอเรื่องใหม่ ปัญหานั้นคือการมีบุตรยาก เราจะสังเกตเห็นว่าดารา หรือ คนรอบตัวเรา เริ่มมีเด็กแฝดมากขึ้น เรื่องนี้เป็นผลมาจากเรื่องนี้  สำหรับคนทั่วไปจะคิดว่าการตั้งครรภ์เป็นเรื่องง่าย แค่ไม่ใส่ถุงยางก็ท้องแล้ว เราอาจจะคิดผิด..
2 ธ.ค. 2560

เด็กหลอดแก้ว เมกะเทรนด์ของโลก / โดย ลงทุนแมน
อ่านแล้วดูน่าตกใจ
แต่จริงๆ แล้วตอนนี้มนุษย์กำลังเจอเรื่องใหม่
ปัญหานั้นคือการมีบุตรยาก
เราจะสังเกตเห็นว่าดารา หรือ คนรอบตัวเรา เริ่มมีเด็กแฝดมากขึ้น
เรื่องนี้เป็นผลมาจากเรื่องนี้
สำหรับคนทั่วไปจะคิดว่าการตั้งครรภ์เป็นเรื่องง่าย แค่ไม่ใส่ถุงยางก็ท้องแล้ว เราอาจจะคิดผิด..
เอาเข้าจริงๆ สำหรับคนที่อยากมีบุตร มันไม่ได้ง่ายขนาดนั้น เพราะช่วงที่มีโอกาสท้องจะมีแค่ช่วงหนึ่งของเดือนที่เราเรียกว่าช่วงตกไข่เท่านั้น ซึ่งมีโอกาสไม่ถึง 10% ของจำนวนวันทั้งหมด
ภาวะการมีบุตรยากส่วนใหญ่คิดว่าเป็นปัญหาของผู้หญิง แต่จริงๆ แล้วสาเหตุเกิดมาจากฝ่ายชาย และ ฝ่ายหญิง เท่าๆ กัน
ฝ่ายชายปัญหาจะมาจากที่มีตัวอสุจิต่ำ หรือ เคลื่อนไหวผิดปกติ หรือมีปัญหาภาวะภูมิคุ้มกันผิดปกติ
ฝ่ายหญิงปัญหาจะมาจาก เยื่อบุมดลูกเจริญผิดที่ หรือ การมีฮอร์โมนช่วงหลังตกไข่บกพร่อง
เมื่อมนุษย์แต่งงานกันช้าลง อาจจะทำให้เลยวัยเจริญพันธุ์ไปแล้ว ก็ทำให้มีบุตรยากขึ้นไปอีก
พอเรื่องเป็นอย่างนี้ ตอนนี้ก็มีอยู่ธุรกิจหนึ่งที่กำลังเติบโตอย่างก้าวกระโดด
ธุรกิจนั้นเรียกว่า การทำเด็กหลอดแก้ว หรือ IVF (In Vitro Fertilization)
เทคโนโลยีนี้จะช่วยให้อสุจิปฏิสนธิกับไข่นอกร่างกาย หลังจากนั้นก็จะเลี้ยงตัวอ่อนจนถึงระยะที่เหมาะสม และทำการย้ายตัวอ่อนเข้าสู่โพรงมดลูก เพื่อให้ตัวอ่อนฝังตัว และ เจริญเติบโตเป็นทารกต่อไป
การทำ IVF จะใช้เทคโนโลยีเครื่องมือมากกว่าวิธีอื่น มีค่าใช้จ่ายค่อนข้างสูง ก่อนที่จะทำเด็กหลอดแก้ว จะรักษาด้วยวิธีอื่นเช่น การฉีดเชื้อผสมเทียม การกระตุ้นไข่ การผ่าตัด
แต่การทำ IVF ไม่ใช่จะสำเร็จเสมอไป ทุกๆ ครั้งที่ย้ายตัวอ่อนจะมีอัตราสำเร็จเฉลี่ยเพียง 35% ดังนั้นต้องเผื่อใจในกรณีที่ไม่สำเร็จด้วย
แต่ไม่ว่าจะมีโอกาสสำเร็จน้อยเพียงใด คนที่อยากมีบุตรก็จำเป็นต้องจ่ายเงินเพื่อลองดูสักครั้ง
จึงไม่แปลกใจเลยว่าธุรกิจประเภทนี้จะมีคนใช้บริการมากขึ้นอีกในอนาคต ไม่ใช่แค่คนไทยอย่างเดียว รู้หรือไม่ว่าคนจีนก็เริ่มมาทำ IVF ที่ประเทศไทยด้วยเช่นกัน
การยกเลิกนโยบายลูกคนเดียวของประเทศจีน ส่งผลให้ประชากรอยากมีลูกเพิ่มมากขึ้น แต่เนื่องด้วยข้อจำกัดของศูนย์ IVF ที่ประเทศจีน ซึ่งมีผู้ใช้บริการจำนวนมาก (ต้องรอคิว 8- 12 เดือน) อีกทั้งเทคโนโลยี IVF ของประเทศไทยมีความทันสมัยมากกว่า ทำให้ชาวจีนเดินทางมาใช้บริการร่วมกับท่องเที่ยวในประเทศไทยเป็นจำนวนมาก
ในท่ามกลาง การประชาสัมพันธ์ของภาครัฐที่เราได้ยินมาตั้งแต่เด็ก ว่าให้คนช่วยกันคุมกำเนิด
นึกไม่ถึงว่า ตอนนี้เรื่องที่กำลังเกิดขึ้น กลับตรงกันข้าม และแนวโน้มนี้กำลังจะเกิดขึ้นมากอีกในอนาคต..
----------------------
<ad> โรงพยาบาลเอกชัย (EKH) เป็นโรงพยาบาลที่มีความเชี่ยวชาญเรื่องแม่ และเด็ก กำลังเปิดศูนย์ IVF แห่งแรกในจังหวัดสมุทรสาคร และ ภาคใต้ตอนบน โรงพยาบาลเอกชัยมีบุคลากรทางการแพทย์ที่มีความพร้อมในทุกด้านเกี่ยวกับ IVF
----------------------